Vermiste gesin gevind | Maroela Media
Dessie Rechner, stigter en direkteur van Pink Ladies, het bevestig Jacqueline Bonita Venter (40), Trevor Thomas Stokes (53) en hul kinders, Jolene Bonita Venter (4) en Barend Johannes Venter (13), is in Kaapstad gevind. Rechner het gesê hoewel die gesin op straat was, is hulle ongedeerd en nou na veiligheid geneem.
"Daar word beweer dat hulle uit hul eie [na Kaapstad] gegaan het. Die polisie het 'n verklaring afgeneem en maatskaplike werkers is by die saak betrek," het Rechner gesê.
"Ons kan nie altyd meer inligting bekendmaak wanneer vermiste persone gevind word nie, maar ek wil graag baie, baie dankie aan die publiek sê sonder wie se hulp hierdie resultate nie bereik sal kan word nie."
Maroela Media het vroeër berig Venter, wat ver swanger is, Stokes en die twee kinders is op 4 Mei by 'n busstasie in Durban afgelaai waar hulle na bewering 'n bus of taxi na Standerton of Secunda in Mpumalanga sou neem waar Stokes beweer hy 'n werkgeleentheid by 'n myn gekry het.
Nadat die gesin nie weer gesien is en ook nie op hul selfone bereik kon word nie, is 'n soektog na hulle van stapel gestuur.
wat laat my dink stokes het ander planne in sy kop gehad, op die foto van pink ladies lyk hy maar verdag
Die arme vrou swanger en nog erger die kinders moet sekerlik verward wees oor wat aangaan. Die probleem is net indien kinders in pleegsorg gesit sal word, is hulle nog slegter af. Suid Afrika se Welsyns dienste laat kinders erg in die steek.
Wie hardloop weg as jy werk gekry het? Nee wat Bonita jy moet jou kop laat lees!
Ek stem 100% saam met jou. Eks net bly hulle is veilig.
Die wat my gekritiseer het oor my kommentaar..ek sê weer dit was baie onverantwoordelik wat hulle gedoen het..Kaapstad is ver van Secunda af..dis waar die werk vir hom gewag het..hoe dan nou. Ek was ook al baie desperaat maar nooit dom onnosel nie. Swanger vrou en skoolgaande kind..dit rym nie met desperaat nie.